cyanic-selkie/wikianc huggingface dataset:
Ζωντανός (ταινία)
Πλοκή
Ο Κιρ, ο οποίος επέστρεψε από τον πόλεμο στην Τσετσενία. Εκεί, στον πόλεμο, έχασε όλους τους φίλους και τους συναδέλφους του. Τον έσωσαν με τις ζωές τους. Τώρα ο Κιρ περιμένει την μητέρα και η φίλη του. Μπορεί αυτός ο πόλεμος είχε τελειώσει γι'αυτόν, αλλά η ηχώ του πολέμου εξακολουθεί να υπάρχει στο μυαλό του άντρα. Προσπαθώντας να δημιουργήσει μια καινούρια ζωή, δεν μπορεί να απαλλαγεί από την ενοχή. Τα φαντάσματα των νεκρών φίλων του το ακολουθούν. Τι πρέπει να κάνει ώστε να βρει την ειρήνη; Ίσως θα έπρεπε να συγχωρήσει τον εαυτό του.
Εξωτερικοί σύνδεσμοι
Κατηγορία:Ρωσικές ταινίες Κατηγορία:Ταινίες μυστηρίου Κατηγορία:Ταινίες φαντασίας Κατηγορία:Ταινίες του 2006 Κατηγορία:Ρωσόφωνες ταινίες Κατηγορία:Ρωσικές δραματικές ταινίες Κατηγορία:Ταινίες γυρισμένες στη Ρωσία
Αντίοχος Η΄ Γρυπός
Ο Αντίοχος Η' Γρυπός ήταν ηγεμόνας της Δυναστείας των Σελευκιδών, βασιλέων της Συρίας κατά την ελληνιστική περίοδο. Ήταν γιος του Δημητρίου Β' Νικάτορος και της Κλεοπάτρας Θεάς και κυβέρνησε κατά την περίοδο 125 π.Χ. – 96 π.Χ. Το προσωνύμιο “Γρυπός” σημαίνει “αυτός που έχει γαμψή μύτη”.
Άνοδος στον θρόνο
Κατά την παιδική ηλικία του Αντίοχου το κράτος των Σελευκιδών συγκλόνιζαν ισχυρές εμφύλιες διαμάχες, με τους διεκδικητές του θρόνου να διαδέχονται ο ένας τον άλλον σε πολύ σύντομα χρονικά διαστήματα, και με τον πατέρα του Αντίοχου, Δημήτριο, να περνά μια μακρά περίοδο αιχμαλωσίας στη χώρα των Πάρθων, από το 138 μέχρι το 128 π.Χ. Σταθερός παρονομαστής σε αυτήν την ταραγμένη περίοδο ήταν η βασίλισσα Κλεοπάτρα Θεά, κόρη του Πτολεμαίου Στ' Φιλομήτορος, φαραώ της Αιγύπτου, η οποία παρέμενε στον θρόνο της Συρίας καθώς οι σύζυγοί και οι γιοι της εναλλάσσονταν στην εξουσία. Λίγα χρόνια μετά την επάνοδό του στον θρόνο, ο Δημήτριος έχασε τη ζωή του το 125 π.Χ. κατά τη διάρκεια της αντιδικίας του με τον Αλέξανδρο Β' Ζαβίνα, εγκαταλελειμμένος από την Κλεοπάτρα Θεά, η οποία τελικά κυβέρνησε ως συμβασιλέας των γιων της από τον Δημήτριο. Ο μεγαλύτερος αδερφός του Αντίοχου, ο Σέλευκος Ε' Φιλομήτωρ, έκανε μια αποτυχημένη προσπάθεια να αναλάβει μονάχος του τη διακυβέρνηση του βασιλείου αλλά θανατώθηκε κατά πάσα πιθανότητα με τη συμβολή της Κλεοπάτρας Θεάς. Η τελευταία συμβασίλεψε τότε με τον Αντίοχο. Οι τριβές μεταξύ τους δεν άργησαν να εμφανιστούν και το 123 π.Χ. η Κλεοπάτρα προσπάθησε να του προσφέρει ένα κύπελλο με κρασί στο οποίο είχε μυστικά ρίξει δηλητήριο. Ο νεαρός άντρας υποψιασμένος την ανάγκασε να το πιει εκείνη στη θέση του. Παρενθετικά ας αναφερθεί ότι ο Αντίοχος έκρυβε ενδιαφέρον για την τοξικολογία. Κάποια ποιήματα που ο ίδιος έγραψε για τοξικά φυτά αναφέρονται από τον ιατρό Γαληνό.
Γρυπός εναντίον Κυζικηνού
Ο Αντίοχος παντρεύτηκε την πριγκίπισσα της πτολεμαϊκής Αιγύπτου Τρύφαινα, κόρη του Πτολεμαίου Η' Φύσκονος το 124/23 π.Χ. Το 116 π.Χ. ο ετεροθαλής αδερφός και εξάδερφός του, Αντίοχος Θ' Κυζικηνός, γιος της μητέρας του από τον θείο του Αντίοχο Ζ' Σιδήτη, επέστρεψε από την Κύζικο όπου είχε καταφύγει και έτσι ξέσπασε εμφύλιος πόλεμος. Το κίνημα του Κυζικηνού κατέστη δυνατό μετά την άφιξη του στρατού που του πρόσφερε η Κλεοπάτρα Δ', έκπτωτη βασίλισσα της Αιγύπτου, μαζί με το χέρι της.
Στη διαμάχη ανάμεσα στα δύο αδέρφια, ενεπλάκη και η Αίγυπτος με τον Αντίοχο Η' Γρυπό να συμμαχεί με τον Πτολεμαίο Ι' Αλέξανδρο και τον Αντίοχο Θ' Κυζικηνό να βρίσκει σύμμαχο στο πρόσωπο του αδερφού και πολιτικού αντιπάλου του τελευταίου, Πτολεμαίου Θ' του Λάθυρου. Ένα άλλο γεγονός που σχετίζεται με την μπερδεμένη αυτή κατάσταση είναι η εξασφάλιση της ανεξαρτησίας της Ιουδαίας και η κατάληψη της Σαμάρειας και της Ιδουμαίας από τις αρχές της Ιερουσαλήμ.
Διαδοχή
Ο Αντίοχος Η' Γρυπός απεβίωσε το 96 π.Χ. Το 103 π.Χ. είχε νυμφευθεί με τη δεύτερη σύζυγό του, Κλεοπάτρα Σελήνη Α', κόρη του Πτολεμαίου Η' Φύσκονος. Για να μπει τέλος στον εμφύλιο πόλεμο η Κλεοπάτρα Σελήνη παντρεύτηκε τον Αντίοχο τον Κιζυκινό. Ωστόσο ήταν ο γιος της από τον Γρυπό, ο Σέλευκος Στ' που διαδέχθηκε τελικά τον πατέρα του στον θρόνο. Συνολικά πέντε από τους γιους του Γρυπού, ο Σέλευκος Στ' Επιφανής, ο Αντίοχος ΙΑ' Επιφανής, ο Φίλιππος Α' Φιλάδελφος, ο Δημήτριος Γ' Εύκαιρος και ο Αντίοχος ΙΒ' Διόνυσος αργότερα διεκδίκησαν την εξουσία, κάνοντας πολυπλοκότερη την κρίση διαδοχής του βασιλείου μέχρι και την οριστική διάλυσή του. Η κόρη του Γρυπού Λαοδίκη Ζ' Θεά παντρεύτηκε τον βασιλιά Μιθριδάτη Α' Καλλίνικο της Κομμαγηνής σαν μέρος της συμφωνίας ανάμεσα στον πατέρα του Μιθριδάτη, τον Σάμη Β' Θεοσεβή Δίκαιο για εξασφάλιση της ειρήνης ανάμεσα στα δύο βασίλεια. Γιος του ζευγαριού υπήρξε ο βασιλιάς Αντίοχος Α' Θεός της Κομμαγηνής.
Κριτική
Παρά την πολιτική αστάθεια του καιρού του, ο Γρυπός υπήρξε δημοφιλής βασιλιάς. Η τρυφηλή εικόνα του στα νομίσματα της εποχής, συνήθης ανάμεσα στους τελευταίους Σελευκίδες, καθώς και οι αφηγήσεις των εξωφρενικά πολυτελών γευμάτων που διοργάνωνε έκαναν τους κατοπινούς μελετητές να σχηματίσουν μια ιδέα παρακμής για τη δυναστεία. Ωστόσο αυτή η απεικόνιση ήταν στην πραγματικότητα σκόπιμη, σε μια προσπάθεια συσχέτισης της δυναστείας με την ευημερία και την καλοζωία, κάτι που φυσικά αντιτίθεται με την ταραγμένη πολιτική κατάσταση που επικρατούσε στην πραγματικότητα.
Μια αφήγηση για τα πολυτελή γεύματα που παρέθετε αναφέρει πως φεύγοντας οι επισκέπτες μαζί τους έπαιρναν και φαγητό συνοδευόμενοι από καμήλα για τη μεταφορά και έναν υπηρέτη για να μεταφέρει ο ίδιος τον επισκέπτη. Κάτι τέτοιο βέβαια θα προκαλούσε μεγάλη ζημία στα ήδη επιβαρημένα ταμεία του κράτους.
Δείτε επίσης
Κατηγορία:Ηγεμόνες των Σελευκιδών Κατηγορία:Ελληνιστική περίοδος
Κατήφορος
Ο τίτλος «Κατήφορος» μπορεί να αναφέρεται στις εξής ταινίες:
Windows 10
Τα Windows 10 είναι ένα λειτουργικό σύστημα της Microsoft για υπολογιστές, τα οποία κυκλοφόρησαν επισήμως στις 29 Ιουλίου του 2015 και αποτέλεσαν το νεότερο λειτουργικό σύστημα της εταιρίας μέχρι τις 5 Οκτωβρίου 2021, όπου και κυκλοφόρησε η επόμενη έκδοση των Windows, τα Windows 11. Η πρώτη παρουσίαση των Windows 10 έγινε στις 30 Σεπτεμβρίου 2014, ενώ η δοκιμαστική έκδοση κυκλοφόρησε 1 μέρα αργότερα, στις 1 Οκτωβρίου 2014. Κατά τη διάρκεια του πρώτου έτους που ήταν διαθέσιμα τα Windows 10, προσφέρονταν χωρίς χρέωση για τους χρήστες των Windows 7 και Windows 8.1, όμως μπορεί ακόμα ο χρήστης να χρησιμοποιήσει κλειδί αριθμού προϊόντος από τις παραπάνω εκδόσεις είτε κατά τη διάρκεια μιας καθαρής εγκατάστασης είτε κατά την ενεργοποίηση μιας υπάρχουσας εγκατάστασης.
Ο στόχος της Microsoft για τα Windows 10 είναι να δημιουργήσει ένα λειτουργικό σύστημα για PC, laptops, tablets, smartphones και Xbox One, καθώς και νέες κατηγορίες προϊόντων, όπως το Surface Hub και Microsoft HoloLens. Για τη βελτίωση της εμπειρίας των χρηστών με πληκτρολόγιο και ποντίκι, η Microsoft επαναφέρει στα Windows 10 το μενού Έναρξη στην επιφάνεια εργασίας (με νέα εμφάνιση και δυνατότητες) και ένα σύστημα εικονικών επιφανειών εργασίας (Task View), και επιτρέπει στους χρήστες να τρέξουν τις εφαρμογές του Windows Store μέσα από την επιφάνεια εργασίας των Windows, καθώς και στη λειτουργία πλήρους οθόνης. Επίσης ο Internet Explorer θα παραμείνει στο λειτουργικό αλλά ο προεπιλεγμένος περιηγητής στο διαδίκτυο θα είναι ο Microsoft Edge.
Τα Windows 10 είναι η τελευταία έκδοση των Windows, όπως είπε ο Τζέρρι Νίξον, ένας προγραμματιστής της Microsoft, και μετά θα υπάρξουν μόνο αναβαθμίσεις καθώς η Microsoft σκοπεύει να μετατρέψει το λειτουργικό της σύστημα σε κάτι που η ίδια αποκαλεί WaaS (Windows as a Service), μια τροποποιημένη ονομασία για το SaaS. Ωστόσο, προέκυψε εικασία για μια νέα έκδοση ή έναν επανασχεδιασμό των Windows μετά από μια λίστα εργασιών που αναφέρεται σε μια "αναζωογόνηση" των Windows. Μια οπτική ανανέωση για Windows, που αναπτύχθηκε με το κωδικό όνομα "Sun Valley", δημιουργήθηκε για τον εκσυγχρονισμό του περιβάλλοντος εργασίας χρήστη του συστήματος που ονομάζονταν Windows 11.
Για τα Windows 10, υπάρχουν αρκετές αναφορές οι οποίες καταγγέλλουν το γεγονός πως η Microsoft συλλέγει πληροφορίες για το πως χρησιμοποιούν οι χρήστες το λειτουργικό σύστημα, ποιες ιστοσελίδες έχουν επισκεφθεί και ακόμη τι αρχεία έχουν κατεβάσει από το παγκόσμιο ιστό, τα οποία είτε χρησιμοποιούν για να βελτιώσουν τις υπηρεσίες των Windows είτε τα πωλούν σε διαφημιστές. Το τελευταίο μάλιστα, έχει γίνει αισθητό καθώς στις τελευταίες εκδόσεις των Windows 10, υπάρχουν διαφημίσεις για εφαρμογές στο Start Menu του λειτουργικού. Πολλοί είναι οι χρήστες οι οποίοι αρνούνται να αναβαθμίσουν το σύστημά τους σε Windows 10 καθώς φοβούνται πως θα χάσουν κάθε προσωπική τους ελευθερία. Η Microsoft έχει απαντήσει δημόσια για το θέμα ιδιωτικότητας των Windows 10 και ισχυρίζεται πως τα στοιχεία είναι ανώνυμα, ενώ δε στοχεύουν στη παρακολούθηση του χρήστη παρά μόνο στη βελτίωση των υπηρεσιών.
Αρκετοί είναι οι καταναλωτές, οι οποίοι παρόλο που δεν έδωσαν τη συγκατάθεσή τους για αναβάθμιση του υπολογιστικού τους συστήματος σε Windows 10, η Microsoft αναβάθμισε το σύστημα τους μέσω του Windows Update. Αυτό, συμβαίνει καθώς σε αδιάφορες στιγμές στην επιφάνεια εργασίας των Windows 7 και Windows 8.1 εμφανίζεται ένα παράθυρο το οποίο ρωτά αν θέλει ο χρήστης να αναβαθμίσει τον υπολογιστή του. Αν αυτό το παράθυρο δεν δεχθεί αλληλεπίδραση μέσα σε ένα σύντομο χρονικό διάστημα, τότε η εφαρμογή GWX.exe που ευθύνεται για την αναβάθμιση σε Windows 10, κατεβάζει το αρχείο εγκατάστασης και σε ανύποπτο χρόνο προχωρά αυθαίρετα στην εφαρμογή του. Μάλιστα, εξοργισμένος καταναλωτής προχώρησε ακόμη και σε μήνυση κατά της Microsoft για την αυθαίρετη αναβάθμιση και κέρδισε τη δίκη.
Δοκιμαστικές εκδόσεις
Η πρώτη δωρεάν δοκιμαστική έκδοση των Windows 10 με το όνομα "Windows Technical Preview" κυκλοφόρησε την 1 Οκτωβρίου 2014, η οποία απευθύνεται στους λάτρεις των δοκιμαστικών εκδόσεων των Windows και στους εταιρικούς χρήστες. Οι χρήστες που θέλουν να ενταχθούν στο πρόγραμμα "Windows Insider" θα λαμβάνουν περιστασιακά αυτόματες ενημερώσεις για τα Windows 10 (Technical Preview). Με αυτό τον τρόπο η Microsoft συλλέγει πληροφορίες από τους χρήστες σχετικά με αλλαγές που θέλουν να πραγματοποιηθούν στα Windows. Έτσι, συμβάλλουν στην ανάπτυξη των Windows 10.
Τελική έκδοση
Τα Windows 10 κυκλοφόρησαν στους κατασκευαστές τον Ιούνιο του 2015 και για το κοινό στις 29 Ιουλίου του 2015. Ενώ προηγούμενες πηγές ανέφεραν ότι θα κυκλοφορούσαν στα τέλη του 2015 και στους κατασκευαστές τον Ιούνιο, επειδή η Microsoft ήθελε οι συσκευές με Windows 10 να κυκλοφορήσουν εγκαίρως για την εμπορική περίοδο "επιστροφής στο σχολείο" στη Βόρεια Αμερική και στο Ηνωμένο Βασίλειο, η οποία παραδοσιακά εμπίπτει κατά τη διάρκεια του Αυγούστου και του Σεπτεμβρίου. Στο λιανικό εμπόριο, οι τιμές πώλησης των Windows 10 είναι παρόμοιες με των Windows 8, με την έκδοση Home να διατίθεται στα $119, και η Pro στα $199. Η άδεια Windows 10 Pro Pack κοστίζει $99 και επιτρέπει την αναβάθμιση από Windows 10 Home σε Windows 10 Pro. Η Microsoft έχει επίσης καταθέσει αίτηση για ένα εμπορικό σήμα, το "Windows 365", γεγονός που υποδηλώνει ότι η εταιρεία μπορεί να αναπτύξει προϊόν των Windows βασισμένο σε συνδρομή.
Το λειτουργικό σύστημα είναι διαθέσιμο σε 190 χώρες και σε 111 γλώσσες κατά την έναρξη διάθεσης, καθώς και στο πλαίσιο των προσπαθειών για την «επαναπροσέγγιση» των χρηστών στην Κίνα, η Microsoft ανακοίνωσε ότι θα συνεργαστεί με την Qihoo και την Tencent για να βοηθήσουν στην προώθηση και τη διανομή των Windows 10 στην Κίνα, και ότι η κινεζική εταιρεία κατασκευής PC Lenovo θα παρέχει βοήθεια στα κέντρα εξυπηρέτησης και στα καταστήματα λιανικής πώλησης για να βοηθήσει τους χρήστες κατά την αναβάθμιση σε Windows 10.
Οι χρήστες θα είναι σε θέση να αναβαθμίσουν το λειτουργικό τους σύστημα μέσω του Windows Update· η εν λόγω διαδικασία απαιτεί τα Windows 7 με εγκατεστημένο το SP1 (Service Pack 1) ή τα Windows 8.1. Μια ξεχωριστή ενημέρωση με «κάποιες» από τις αλλαγές των Windows 10 έχει προγραμματιστεί και για τα Windows RT· ως εκ τούτου, η Microsoft δεν θεωρεί επίσημα ότι αυτές οι συσκευές θα είναι συμβατές με τα Windows 10.
Έκδοση Οκτώβριος 2018
Τον Οκτώβριο του 2018 η Microsoft διέθεσε την έκδοση 1809 ή αλλιώς "Windows 10 October 2018 Update" που θα έφερνε νέες δυνατότητες στα Windows 10. Όμως, η ενημέρωση δημιούργησε προβλήματα σε 500 χρήστες με το να χαθούν έγγραφα τους και συγκεκριμένα από τους φακέλους "Έγγραφα" (Documents) και "Μουσική" (Music). Η Microsoft σταμάτησε την ενημέρωση παγκοσμίως. Η ενημέρωση τελικά διατέθηκε ξανά στην κυκλοφορία στις 13 Νοεμβρίου 2018 σε ορισμένους υπολογιστές, ενώ η γενική κυκλοφορία της ξεκίνησε στις 18 Δεκεμβρίου 2018.
Δωρεάν αναβάθμιση
Κατά τη διάρκεια του πρώτου χρόνου της διαθεσιμότητας, οι άδειες αναβάθμισης για τα Windows 10 ήταν διαθέσιμες χωρίς χρέωση για τις επιλέξιμες εκδόσεις λιανικής των Windows 7 και Windows 8.1. Οι χρήστες των Windows 8 μπορούν να κάνουν αναβάθμιση στα Windows 10, αφού πρώτα κάνουν ενημέρωση στα Windows 8.1. Επίσης η Microsoft παρέχει δωρεάν αναβάθμιση μετά στις 29 Ιουλίου 2016 για τα άτομα που χρησιμοποιούν βοηθητικές τεχνολογίες.
Οι εταιρικοί πελάτες υπό ενεργή σύμβαση Εξασφάλισης Αναβάθμισης Λογισμικού (SA) με τη Microsoft δικαιούται να λάβουν τα Windows 10 Enterprise στο πλαίσιο των υφιστάμενων όρων τους, πράγμα το οποίο γινόταν και με τις προηγούμενες εκδόσεις των Windows. Οι εταιρικοί πελάτες των οποίων η σύμβαση έχει λήξει δεν έχουν δικαίωμα αναβάθμισης. Αυτό ισχύει και για όλους τους χρήστες που τρέχουν μη γνήσια αντίγραφα των Windows.
Ιστορικό εκδόσεων
Οι αναβαθμισμένες εκδόσεις των Windows 10 θα κυκλοφορούν περιστασιακά και θα περιέχουν νέα χαρακτηριστικά και άλλες σημαντικές βελτιώσεις. Ο ρυθμός με τον οποίο θα λαμβάνονται οι αναβαθμίσεις εξαρτάται από ποια ρύθμιση έχει επιλεγεί. Η επιλογή "Fast ring" είναι για συνεχείς αναβαθμίσεις και η επιλογή "Slow ring" για πιο περιστασιακές αναβαθμίσεις.
Αφαίρεση των Windows Media Center
Η εφαρμογή Windows Media Center δεν είναι διαθέσιμα στα Windows 10, όπως ανακοινώθηκε από την Microsoft λόγω μειωμένης χρήσης της. Πολλοί χρήστες των Windows διαμαρτυρήθηκαν για την αφαίρεση της εφαρμογής. Όμως, υπάρχει ένας τρόπος να εγκαταστήσουμε την εφαρμογή Windows Media Center στα Windows 10 από την κοινότητα των χρηστών των Windows 10.
Ελάχιστες απαιτήσεις συστήματος
Οι βασικές απαιτήσεις συστήματος για την εγκατάσταση των Windows 10 είναι οι ίδιες με τα Windows 8.1, ωστόσο ορισμένοι παλαιότεροι επεξεργαστές 64-bit μπορεί να μην τα υποστηρίξουν.
Παραπομπές
Κατηγορία:Windows NT  __ΕΥΡΕΤΗΡΙΟ__ __ΔΕΣΜΟΣΝΕΑΣΕΝΟΤΗΤΑΣ__
Strawberry shortcake berry bitty adventures
Επισοδια 65 + 2 ανοίγει ταινία shy the limit 2009-2015
94.65.16.231 20:58, 23 Ιουλίου 2023 (UTC)
Παναγιώτης Νικολούδης
Ο Παναγιώτης Νικολούδης (1949) είναι Έλληνας νομικός και πολιτικός.
Βιογραφία
Γεννήθηκε το 1949 στη Μάνη και σπούδασε στη Νομική Αθηνών και στις ΗΠΑ. Έχει διατελέσει αντεισαγγελέας του Αρείου Πάγου, ενώ το 2010 ανέλαβε επικεφαλής στην Αρχή για το Ξέπλυμα του Βρώμικου Χρήματος.
Διετέλεσε υπουργός Επικρατείας για την Καταπολέμηση της Διαφθοράς στην πρώτη κυβέρνηση του Αλέξη Τσίπρα και στην υπηρεσιακή κυβέρνηση της Βασιλικής Θάνου.
Παραπομπές
Κατηγορία:Έλληνες δικαστικοί Κατηγορία:Έλληνες υπουργοί Επικρατείας Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Νίκος Δόικος
Ο Νίκος Δόικος (1946-2021) ήταν έλληνας αρχιτέκτονας-πολεοδόμος και συγγραφέας.
Γεννήθηκε στην Καστοριά. Ο πατέρας του, Βασίλης Ν. Δόικος, έλαβε ενεργό μέρος στην Εθνική Αντίσταση 1940-44 και είναι ο συνθέτης του Ύμνου της ΕΠΟΝ.
Τελείωσε το St.Paul's Prep-School στο Carden City του Λονγκ Αϊλαντ και σπούδασε υπότροφος τού School of Engineering στο Πανεπιστήμιο Κολούμπια παρακολουθώντας παράλληλα μαθήματα Κοινωνιολογίας και Πολιτικής Οικονομίας στο School of General Studies τού ίδιου πανεπιστημίου.
Πρωτοστάτησε στην φοιτητική εξέγερση του Μάη του ΄68 στο Κολούμπια ως μέλος της φοιτητικής οργάνωσης «Students for a Democratic Society» και συνελήφθη από την αστυνομία τής Νέας Υόρκης, με αποτέλεσμα να ανακληθεί η υποτροφία του. Επέστρεψε στην Θεσσαλονίκη το 1969 και αποφοίτησε από το τμήμα Αρχιτεκτονικής τής Πολυτεχνικής Σχολής τού Αριστοτελείου Πανεπιστημίου.
Υπήρξε στέλεχος του αντιδικτατορικού φοιτητικού κινήματος της Θεσσαλονίκης. Συνελήφθη, κρατήθηκε και βασανίστηκε με αφορμή την σύσταση των Τοπικών Φοιτητικών Συλλόγων, ως πρόεδρος του Συλλόγου Θρακομακεδόνων Φοιτητών και σε άλλες περιπτώσεις. Κατά την εξέγερση τού Πολυτεχνείου Θεσσαλονίκης το Νοέμβρη του 1973 φυλακίστηκε και βασανίστηκε.
Σύμφωνα με τα πρακτικά της Δίκης των βασανιστών τού 1976, υπέστη ομαδικό ξυλοδαρμό και φάλαγγα από βασανιστές της Ασφάλειας γιατί θεωρούνταν εγκέφαλος παράνομης Ομάδας του Ρήγα Φεραίου. Όπως έγινε γνωστό μετά την πτώση της χούντας, επρόκειτο για την ομάδα «ΑΓΩΝΑΣ» του Ρήγα Φεραίου που συνεργάζονταν με την αντίστοιχη ομάδα του Παρισιού, με σύνδεσμο τον Άγγελο Ελεφάντη και σε συντονισμό με τον φίλο και σύντροφο του Δόικου Θωμά Βασιλειάδη.
Η ομάδα του Δόικου έπαιξε κεντρικό ρόλο στην οργάνωση του Φοιτητικού Κινήματος της Θεσσαλονίκης, στην διακίνηση παράνομου υλικού και την οργάνωση δολιοφθορών χωρίς ποτέ να αποκαλυφθεί και να συλληφθεί ως ομάδα.
Ηταν συνιδρυτής και αρχισυντάκτης της πολιτικής επιθεώρησης Αγώνας, η οποία είχε ρόλο στα πολιτικά και πολιτισμικά πράγματα τής Θεσσαλονίκης τα πρώτα μεταπολιτευτικά χρόνια.
Έκτοτε ζει και εργάζεται ως αρχιτέκτονας-πολεοδόμος μεταξύ Θεσσαλονίκης, Αθήνας, Καστοριάς και Νέας Υόρκης. Ασχολείται ιδιαίτερα με την ανάπλαση ιστορικών κέντρων και μνημειακών συνόλων. Για την συνεισφορά του στην διάσωση, αποκατάσταση και ανάδειξη εκκλησιαστικών και αστικών μνημείων, ο Οικουμενικός Πατριάρχης Βαρθολομαίος τού απένειμε το Οφφίκιον τού Άρχοντος Μαΐστορος το 2008.
Έχει εκδώσει δοκίμια και ποιητικές συλλογές.
Το 2012 τιμήθηκε με το πανελλήνιο βραβείο δοκιμίου΄πολιτικού και κοινωνικού στοχασμού "Παναγιώτης Φωτέας" για το βιβλίο του "Μετά τη βαρβαρότητα" των Εκδόσεων Καστανιώτη.
Συλλογές του έχουν βραβευθεί σε πανελλήνιους διαγωνισμούς λογοτεχνικών περιοδικών όπως το στίγμαΛόγου (Best of 2012-2014)
Το 2018 ανθολογήθηκε σε ειδική έκδοση της Federazione Unitaria Italiana Scrittori (ISBN 978-88-99773-01-4) με τον τίτλο Pegaso Greco.
Το 2019 βραβεύτηκε στον Πρώτο Πανελλήνιο Διαγωνισμό Διηγήματος του έγκριτου Αθηναϊκού Περιοδικού "Το Κοράλλι" και διήγημα του συμπεριλήφθηκε στην συλλεκτική έκδοση "26 Βραβευμένα Διηγήματα" (ISBN13  9789609542616)  "Πρώτος Πανελλήνιος Διαγωνισμός Διηγήματος".
Μελέτες και μονογραφίες του έχουν εκδοθεί από ευρωπαϊκούς οργανισμούς και δημοσιεύθηκαν στον εβδομαδιαίο και περιοδικό Τύπο.
Εργογραφία
Μελέτες και άρθρα του, επιστημονικού ή ευρύτερου πολιτικού περιεχομένου, έχουν εκδοθεί από εθνικούς και διεθνείς οργανισμούς και έχουν δημοσιευθεί στον ελληνικό και ξένο εβδομαδιαίο και περιοδικό Τύπο ή έχουν αναρτηθεί στο Διαδίκτυο.
Ενδεικτικές Αρχιτεκτονικές και Χωροταξικές Μελέτες και Έργα
1. Ανάπλαση του πυρήνα των Αγίων Αποστόλων στην Καστοριά
2. Αποκατάσταση ανατολικής πτέρυγας Ι.Μ. Διονυσίου Αγίου Όρους
3. Ευρωπαϊκό Δημοσιογραφικό Χωριό στη Σαμοθράκη
4. Ευρωπαϊκή Ζώνη Διασυνοριακών Δράσεων - INTERRAZ
5. Μέτρα και δράσεις ανάπτυξης και ενσωμάτωσης των νησιωτικών περιοχών της Ευρώπης - ILANDIA
6. Ανάπλαση της Ι.Μ. Παμμεγίστων Ταξιαρχών στην Αγία Άννα του Δήμου Νεστορίου
7. Αποκατάσταση και μετατροπή αρχοντικού Βαμβακά σε Πινακοθήκη του Δήμου Κοζάνης
8. Ενδεικτικά Έργα Ναοδομίας
Παραπομπές
Κατηγορία:Έλληνες αρχιτέκτονες Κατηγορία:Έλληνες πολεοδόμοι Κατηγορία:Έλληνες συγγραφείς
Απραξία
Γενικά ως απραξία χαρακτηρίζεται συνήθως ο χρόνος που διαρρέει χωρίς καμία πράξη επί συγκεκριμένου θέματος.
Στη νομική η απραξία μπορεί να έχει ως συνέπεια την απώλεια ενός δικαιώματος, αν ο νόμος τάσσει κάποια προθεσμία για ενέργεια ή αν εκληφθεί ως ανοχή του κατόχου του δικαιώματος. Συνήθης έκφραση του νόμου για την πρώτη περίπτωση είναι η «άπρακτη παρέλευση προθεσμίας». Στη δεύτερη περίπτωση ο νόμος θεωρεί σε κάποιες περιπτώσεις ότι η επί μακρό χρόνο ανοχή μιας προσβολής και η παγίωση αυτής της κατάστασης στην πράξη (π.χ. ανοχή της καταπάτησης από τρίτον του κυρίου ενός ακινήτου) θα πρέπει να οδηγεί σε απώλεια του δικαιώματος για τον αρχικό δικαιούχο και σε αναγνώριση της υφιστάμενης κατάστασης.
Εξωτερικοί σύνδεσμοι
Κατηγορία:Αστικό Δίκαιο
Πέρσες (Αισχύλου)
Η τραγωδία Πέρσες (αυθεντικός αρχαίος τίτλος: Πέρσαι), το σπουδαιότερο αντιπολεμικό έργο του Αισχύλου, θεωρείται η παλαιότερη σωζόμενη τραγωδία. Επίσης είναι η πρώτη τραγωδία που αντλεί τη θεματολογία της από ιστορικά γεγονότα (και μάλιστα μόνο κατά επτά χρόνια προγενέστερα από την παρουσίασή της στο κοινό) πραγματεύεται την οδύνη των Περσών όταν πληροφορούνται για τη συντριπτική ήττα τους στη Σαλαμίνα.
Η θεατρική διδασκαλία
Τμήμα μιας τετραλογίας που παρουσίασε ο Αισχύλος το 472 π.Χ., οι Πέρσες είναι το πρωιμότερο σωζόμενο έργο του ποιητή, όχι όμως ενδεικτικό της πρώιμης δημιουργίας του. Σαν τους περισσότερους από τους πρώιμους ποιητές της Αθήνας, ο Αισχύλος ως παλιός μαραθωνομάχος αποκαλύπτει μέσω των έργων του μια διαρκή φροντίδα και αγωνία για την Ελλάδα και την κληρονομιά της. Από μία άποψη το έργο του Πέρσαι είναι πιθανώς το πρωιμότερο δείγμα καταγραφής της ελληνικής ιστορίας στο θέατρο και τονίζει από την εισαγωγή του ήδη τη μαχητική δύναμη των «πολεμόχαρων» Περσών και το αμέτρητο πλήθος του εκστρατευτικού τους στρατεύματος. Αυτό ακριβώς το στοιχείο είναι που αναδεικνύει και τη σημασία της νίκης των Ελλήνων.
Ο πρόλογος για τον Αισχύλο είναι μεν ένα τεχνικό μέσο για την προπαρασκευή του χορού, αλλά και φορέας εναλλασσόμενων διαθέσεων. Αυτός είναι και ο τρόπος με τον οποίο καθηλώνει τον νου του θεατή με την προσμονή της επόμενης αποκάλυψης. Στους προλογικούς στίχους διαφαίνεται η νύξη για την περσική ύβρη, για την τύφλωση του Ξέρξη -θεού επικουρούντος- να θέλει να ξεπεράσει τα όρια της επικράτειάς του και την αμαρτία του να μετατρέψει τη θάλασσα σε στεριά.
Καθώς τα συγκεκριμένα αποσπάσματα περιορίζονται σε αυτά ακριβώς τα στοιχεία που αναδεικνύουν την περσική πολεμική μηχανή και να τονίσουν έτσι τον ηρωισμό των Ελλήνων, δε θα ήταν αδόκιμο να ξεμακρύνουμε λίγο στο έργο και να σημειώσουμε πως με μεγαλύτερη καθαρότητα διά στόματος Δαρείου ο Αισχύλος επανέρχεται στη σημασία της ελληνικής νίκης, για την οποία ο Άλμπιν Λέσκυ θεωρεί ως ένδειξη θεϊκής ανταπόδοσης. Στους Πέρσες ο Αισχύλος μάς επιτρέπει να διακρίνουμε αρκετά καθαρά τα σταθερά περιγράμματα των δικών του ηθικών και θρησκευτικών πεποιθήσεων, το υπόγειο θεολογικό και ηθικό ρεύμα της εποχής του, στο οποίο καθορίζεται η έννοια της αμαρτίας, της ύβρης, της ενοχής, της βίας που συνεπάγεται ο κύκλος του αίματος, του θεϊκού «δίκαιου δόλου», που οδηγεί τον υβριστή και τον ένοχο στην καταστροφή και στην εκπλήρωση του τραγικού πεπρωμένου του.
Ωστόσο, ο Αισχύλος δεν αποδίδει απλά τιμή στους νικητές παρουσιάζοντας λεπτομερειακά τον θρήνο του αντιπάλου των Ελλήνων. Αναλαμβάνοντας τον ρόλο του ιστορικού εξετάζει τα αίτια που οδήγησαν στο αποτέλεσμα, εκφράζοντας ένα διαχρονικό προβληματισμό που αφορά κυρίως στην ετερότητα και προειδοποιεί για τον κίνδυνο που επιφέρει η υποτίμηση του «άλλου», η έπαρση, η φιλοδοξία και η αλαζονεία της εξουσίας. Στη μακρά σύγκρουση των Ελλήνων με την υπερδύναμη εξ ανατολών οι Αθηναίοι έγιναν μάρτυρες της καύσης της Ακρόπολης από ξένους, μιας προφανούς δηλαδή σύγκρουσης ανάμεσα στον εαυτό και το εχθρικό, απειλητικό άλλο.
Το μέγεθος της δύναμης που χρησιμοποίησε ο Ξέρξης για αυτή την εκστρατεία, καθώς και η ευφυής λύση που επινόησε προκειμένου να περάσει τα στενά του Ελλήσποντου το πολυπληθές στράτευμα, την προέλευση του οποίου παραθέτει με κάθε λεπτομέρεια ο χορός των γερόντων, μοιάζει τη μια στιγμή να τον κάνει υπερήφανο για την ελληνική νίκη, ενώ την άλλη να τον τρομάζει και να τον προβληματίζει. Ο Αισχύλος φαίνεται προβληματισμένος και επιφυλακτικός απέναντι σε ό,τι συνδέεται με την υπερβολή και την αλαζονεία, χαρακτηριστικά τόσο του Ξέρξη όσο και των ενεργειών του, καθώς γνωρίζει ότι η άτη παγιδεύει τον άνθρωπο και τον ωθεί στην τιμωρία (στ. 11-113).
Το όνειρο της Άτοσσας στον θεατρικό ξεδιπλωμένο χρόνο ολοκληρώνεται με την εικόνα του μικρόσωμου και γοργόφτερου γερακιού που εφορμά στον ανυπεράσπιστο αετό. Στην πραγματικότητα είναι ένας οιωνός για την τιμωρία που έρχεται ως αποτέλεσμα της αλαζονείας και της ύβρης. Η εικόνα που χρησιμοποιεί ο Αισχύλος περιέχει σύμβολα. Ο Ξέρξης και το πολυάριθμο στράτευμά του συμβολίζονται από τον βασιλικό αετό, αντιπροσωπευτικό δείγμα της δύναμης και της κυριαρχίας. Εδώ ο αετός και όσα συμβολίζει εμφανίζεται ανυπεράσπιστος στη εφόρμηση του μικρόσωμου γερακιού που υπονοεί το ολιγάριθμο ελληνικό στράτευμα, αποδίδοντας ποιητική αδεία τον συσχετισμό των δυνάμεων και το αποτέλεσμα της μάχης.
Όπως συμβαίνει γενικότερα στις τραγωδίες του Αισχύλου έτσι και στους Πέρσες οι θεοί και οι άνθρωποι συνυπάρχουν σε έναν ενιαίο κόσμο τον οποίο ο ποιητής αντιλαμβάνεται απλά και ξεκάθαρα. Οι νίκες και οι ήττες των ανθρώπων δεν είναι απλά ανθρώπινα κατορθώματα. Όπως συμβαίνει και στην ομηρική αφήγηση, από την οποία αντλεί το εννοιολογικό του πλαίσιο ο δραματουργός, τέτοια γεγονότα διενεργούνται με τη συγκατάθεση των θεών και κυρίως είναι απόδειξη της εξουσίας τους. Οι θεοί, αναλαμβάνοντας τον ρόλο του δίκαιου κριτή, επαναφέρουν την τάξη εκεί που φαίνεται να έχει διασαλευτεί. Η αλαζονική και υβριστική συμπεριφορά του Ξέρξη, που έχει υπερβεί τα όρια και έχει ταράξει την κοσμική ισορροπία, φέρνει στη συνέχεια τη νέμεση που τιμωρεί τον υβριστή και αποκαθιστά την κοσμική τάξη.
Ο αγγελιαφόρος μεταφέρει στον χορό και την Άτοσσα τα αποτελέσματα της τιμωρίας. Το υγρό στοιχείο που παραβίασε ο γιος της τον καταστρέφει αρχικά στη Σαλαμίνα όπου τα τριακόσια δέκα ελληνικά καράβια, (στ. 337-339) χτύπησαν και αναποδογύρισαν τα χίλια διακόσια επτά περσικά καράβια (στ. 343-344). Η θάλασσα χάθηκε στην αισχύλεια αφήγηση από το πλήθος των ναυαγίων. Σωρός οι νεκροί στις ακτές και τα βράχια, (στ. 419-421). Πρόκειται για τα ίδια πλοία που έδεσε ο Ξέρξης για να γεφυρώσει τα στενά του Ελλησπόντου μια απαράβατη γραμμή διαχωρισμού ανάμεσα στην Ασία και την Ευρώπη.
Οι ίδιοι στρατιώτες που πέρασαν το γεφύρωμα του Ξέρξη, συμμέτοχοι στην ύβρη, κείτονται πλέον νεκροί στις ακτές και στα βράχια (στ. 421), άλλοι πέφτουν τριγύρω απ' τις κρήνες, πεθαίνοντας από τη δίψα (στ. 483-484, 490-491) και άλλοι τέλος πνίγονται στα παγωμένα νερά του Στρυμόνα, όπου οι θεϊκές ακτίνες (στ. 504) λιώνουν το κρυστάλλινο πέρασμα, εμποδίζοντας όσους, πάνω από το νερό και πάλι, προσπαθούν να περάσουν και να διασωθούν.
Οι θεοί είναι παρόντες σε όλες τις πτυχές του βίου, βλέποντας και κρίνοντας. Επιβραβεύουν, σώζοντας την πόλη της Αθηνάς (στ. 347) ή τιμωρούν εκδικητικά με τα λόγια του αγγελιαφόρου (στ. 352-353). Οι άνθρωποι, αναλαμβάνοντας την ευθύνη των πράξεών τους, αντιλαμβάνονται το σφάλμα τους και μετανοούν συντετριμμένοι. Οι αλαζόνες Πέρσες που ασεβούν έναντι των θεών άλλοτε με την ίδια την υπερβολή τους, άλλοτε ταράσσοντας την ισορροπία της φύσης και άλλοτε βεβηλώνοντας ακόμα και τα ιερά των Ελλήνων, πρέπει κατά τον ποιητή να τιμωρηθούν. Η τιμωρία και η πτώση είναι μοιραία. Τόσο το προφητικό όνειρο της Άτοσσας όσο και οι διαπιστώσεις (στ. 719 -754), οι προφητείες (στ. 781- 829) και οι παραινέσεις (στ. 830-842) του Δαρείου λειτουργούν ως προανακρούσματα της πτώσης του Ξέρξη και της αυτοκρατορίας. Η πολυάνθρωπη και φημισμένη αυτοκρατορία, εκεί που κυριαρχεί ο πλούτος και η χλιδή, καταρρέει, καθώς η μοίρα ποδοπατά το γένος των Περσών (στ. 515-516).
Οι αποκλίσεις του Ηροδότου
Ακόμα και στη νίκη των Ελλήνων ο Ηρόδοτος θεωρεί πως οι θεοί μετείχαν αποφασιστικά, παραθέτοντας τον λόγο του Θεμιστοκλή πως ήταν οι θεοί και οι ήρωες και όχι οι άνθρωποι που έσωσαν την Ελλάδα από την περσική εισβολή. Η ανάμειξη του μυθολογικού-θεολογικού υπόβαθρου στην ιστορία αποκαλύπτει μια κοσμοθεωρία που μοιάζει σημαντικά με εκείνη της διδασκαλίας του αττικού δράματος και της περίπτωσης των Περσών, αλλά ο Ηρόδοτος προσπαθεί με την ιδιότητα του ιστορικού να παρουσιάσει με τη μεγαλύτερη δυνατή ακρίβεια τα γεγονότα. Η περίφημη αγγελική ρήση στην τραγωδία του Αισχύλου, με την οποία ανακοινώνεται στην Άτοσσα η καταστροφή του περσικού στόλου στη Σαλαμίνα, είναι πιθανώς αυθεντική ιστορική περιγραφή, αλλά αυτό δε σημαίνει πως η τραγωδία μπορεί να υπαχθεί στα συμφραζόμενα της ιστοριογραφίας. Η προσέγγιση της ιστορικής αλήθειας στο σύνολο και τις λεπτομέρειες δεν είναι μέσα στις προθέσεις του ποιητή. Η πρόθεση της τραγικής ποίησης να διδάξει, εντάσσει την καταστροφή του Ξέρξη σε ένα ευρύτερο πλαίσιο ηθικής συμπεριφοράς.
Σε ό,τι αφορά σε αριθμούς, αρκεί να παρατεθεί εδώ και μια άλλη αλλά σημαντική διαφορά, κυρίως για να κατανοήσουμε τον τρόπο που μεταβιβάστηκε η πληροφορία από τον Αισχύλο στον Ηρόδοτο. Ο Αισχύλος έδωσε τον αριθμό των 1.207 σκαφών για τον περσικό στόλο στη Σαλαμίνα μόνο. Ο Ηρόδοτος δε χρησιμοποίησε τον αριθμό καθ' εαυτό στον απολογισμό της μάχης της Σαλαμίνας, αλλά σε ένα άλλο πλαίσιο και για έναν άλλο σκοπό, δηλαδή για να περιγράψει τη ναυτική δύναμη των περσικών δυνάμεων που εισέβαλαν στην Ελλάδα το 480 π.Χ. .
Ο Ξέρξης για τον Αισχύλο είναι σύμφωνα με τα λόγια του Δαρείου τουλάχιστον ανόητος, όταν θέλει να ζεύξει τον ιερό Ελλήσποντο (στ. 745-751), γιατί το ποτάμι και ο πόντος είναι ιερές οντότητες όχι μόνο στην ελληνική κοσμοθεωρία αλλά και την περσική. Η διανοητική ασθένεια που υπονοεί η πράξη του Ξέρξη να θέλει να γεφυρώσει τον Ελλήσποντο, για τον Ηρόδοτο γίνεται ζήτημα επιστημονικής παρατήρησης και υποδεικνύει τον θαυμασμό προς την επινοητικότητα του ανδρός. Για τον Αισχύλο δεν υπάρχουν μαστιγώματα και πικρά λόγια, ούτε αλυσίδες, καθώς το ρόλο των αλυσίδων παίζει η ίδια η γέφυρα. Ο Ηρόδοτος, όμως δε θεωρεί την πράξη παράλογη, ως εγχείρημα μηχανικό και θεωρεί ότι αξίζει μια λεπτομερή περιγραφή. Ακολουθώντας όμως τον Αισχύλο προσπαθεί να καταδικάσει τον άνδρα για τη θέλησή του να κυριαρχήσει σε δύο διαφορετικούς κόσμους. Εκεί που ο Αισχύλος γίνεται αφηρημένος, εγκαταλείπει τις λεπτομέρειες και υπεισέρχεται σε θεολογικές θεωρήσεις. Ο Ηρόδοτος αφηγείται λεπτομερώς, προσωποποιεί τις πράξεις και καταδικάζει αναλόγως τον Ξέρξη ταυτιζόμενος με την ουσία της λογοτεχνικής αφήγησης.
Ο Αισχύλος, ως ποιητής και όχι ιστορικός, δεν θα μπορούσε να αλλοιώσει τον «σκληρό πυρήνα» του ιστορικού γεγονότος. Δεν θα μπορούσε, πιθανώς να παρουσιάσει ως νικητές τους Πέρσες, αλλά δεν δεσμεύεται από την ιστορική ακρίβεια όπως ο ιστορικός Ηρόδοτος και μπορεί, ανάλογα με τις απαιτήσεις της τέχνης του και τις δικές του επιλογές, να αγνοεί επιμέρους στοιχεία ή να επινοεί άλλα, προκειμένου να δώσει στο όλο την απαραίτητη συνοχή και το νόημα που επιθυμεί. Το έργο του στηρίζεται στο δίπολο ύβρη-τίση, που ταυτίζεται κυρίως με την αρχαϊκή νοοτροπία της παραβίασης της φυσικής τάξης, η οποία κατά τον Αισχύλο και τους παλαιότερους δραματουργούς δεν είναι δυνατόν να διαταράσσεται από την ανθρώπινη επενέργεια.
Ο εμποράκος
Ο τίτλος «Ο εμποράκος» μπορεί να αναφέρεται στις εξής ταινίες:
Πέρσες (Αισχύλου)
Θεατρικές παραγωγές
Η πρώτη παραγωγή των Περσών από το Εθνικό Θέατρο Ελλάδας έκανε πρεμιέρα στις 9 Μαΐου 1934 σε μετάφραση Ιωάννη Γρυπάρη και σκηνοθεσία Φώτου Πολίτη. Μέλη του θιάσου ήταν οι Κατίνα Παξινού, Αλέξης Μινωτής, Νικόλαος Ροζάν, Γιώργος Γληνός, Ιωάννης Αυλωνίτης, Τζαβαλάς Καρούσος, Θάνος Κωτσόπουλος, Ηλίας Δεστούνης, Χρήστος Ευθυμίου και Αιμίλιος Βεάκης.
Στις 25 Ιουλίου 2020, οι Πέρσες ήταν η πρώτη αρχαία ελληνική τραγωδία που μεταδόθηκε ζωντανά διεθνώς μέσω του YouTube, με αφορμή τα 2.500 χρόνια από τη Ναυμαχία της Σαλαμίνας. Το έργο ήταν μια παραγωγή του Εθνικού Θεάτρου και σκηνοθετήθηκε από τον Δημήτρη Λιγνάδη, κατά τη διάρκεια του Φεστιβάλ Αθηνών και Επιδαύρου. Η απόδοση του έργου έγινε στα αρχαία και νέα Ελληνικά, ενώ αγγλικοί υπότιτλοι προβλήθηκαν στο YouTube.
Βιβλιογραφία
Κατηγορία:Τραγωδίες του Αισχύλου
Γιαν Μπρίγκελ ο νεότερος
Ο Γιαν Μπρίγκελ ο νεότερος (φλαμανδικά: Jan Brueghel de Jonge, 13 Σεπτεμβρίου 1601 - 1 Σεπτεμβρίου 1678) ήταν Φλαμανδός ζωγράφος του μπαρόκ, γιος του Γιαν Μπρίγκελ του πρεσβύτερου.
Βιογραφία
Ο Μπρίγκελ γεννήθηκε στις 13 Σεπτεμβρίου 1601 στην Αμβέρσα. Εκπαιδεύτηκε από τον πατέρα του και καθ' ολόκληρη τη σταδιοδρομία του φιλοτέχνησε έργα στο ίδιο ύφος. Μαζί με τον αδελφό του, Αμπρόσιους Μπρίγκελ φιλοτέχνησαν τοπία, αλληγορικές σκηνές και άλλα έργα με ιδιαίτερη προσοχή στη λεπτομέρεια. Αντέγραψε, επίσης, έργα του πατέρα του και τα πώλησε με την πατρική υπογραφή. Ωστόσο, τα έργα του διακρίνονται από αυτά του γονεά του καθώς δεν είναι τόσο αριστοτεχνικά εκτελεσμένα και είναι πιο "ελαφρά".
Ο Γιαν ο νεότερος ταξίδευε στην Ιταλία όταν ο πατέρας του απεβίωσε από χολέρα και επέστρεψε από εκεί ταχύτατα προκειμένου να αναλάβει το εργαστήριό του στην Αμβέρσα. Μετά τον θάνατο του πατέρα του, άλλαξε την υπογραφή του από "Brueghel" σε "Breughel". Το επόμενο έτος νυμφεύτηκε την Άννα-Μαρία Γιάνσσενς, θυγατέραα του Άμπραχαμ Γιάνσσενς. Καθιερώθηκε σύντομα και έγινε επικεφαλής στη Συντεχνία του Αγίου Λουκά το 1630. Το ίδιο έτος έλαβε παραγγελία από την γαλλική Αυλή να ζωγραφίσει τον Κύκλο του Αδάμ. Κατά τα επόμενα έτη φιλοτέχνησε επίσης έργα για την αυστριακή Αυλή και εργάστηκε ανεξάρτητα στο Παρίσι πριν επιστρέψει στην Αμβέρσα το 1657. Συνεργάστηκε με πολλούς επιφανείς ζωγράφους, όπως οι Πέτερ Πάουλ Ρούμπενς, Χέντρικ φαν Μπάλεν, Άντριααν φαν Στάλμπεμτ, Λούκας φαν Ούντεν, Ντάβιντ Τένιερς ο νεότερος και ο πεθερός του Άμπραχαμ Γιάνσσενς.
Απεβίωσε στην Αμβέρσα την 1η Σεπτεμβρίου 1678.
Κληρονομιά
Τα καλύτερα έργα του είναι τα εκτεταμένα τοπία, είτε υπό το όνομά του είτε κατασκευασμένα για άλλους καλλιτέχνες, όπως ο Χέντρικ φαν Μπάλεν ως υπόβαθρο. Ανάμεσα στους μαθητές του συγκαταλέγονται οι μεγαλύτεροι γιοι του Άμπραχαμ Μπρίγκελ, Φίλιπς Μπρίγκελ και Γιαν Πίτερ Μπρίγκελ, ο ανεψιός του Γιαν φαν Κέσσελ και ο μικρότερος αδελφός του Αμπρόσιους. Δεκαπέντε έργα του υπάρχουν σε δημόσιες συλλογές στο Ηνωμένο Βασίλειο.
Εξωτερικοί σύνδεσμοι
Κατηγορία:Φλαμανδοί ζωγράφοι
Ρουτάνα
Γεωγραφία
Η Ρουτάνα βρίσκεται νότια του Μπουρούντι και δυτικά της Ρουτάνα. Βρίσκεται βορειοανατολικά της Κιτάμπο και της Κιτάνγκα και νοτιοανατολικά της Γκασάκα.
Εξωτερικοί σύνδεσμοι
Κατηγορία:Πόλεις του Μπουρούντι
Δήμος Κβαρέλι
Ο Δήμος Κβάρελι (ყვარლის მუნიციპალიტეტი) είναι δήμος της Γεωργίας, στην περιφέρεια Καχετία. Η κύρια πόλη είναι το Κβάρελι. Έχει πληθυσμό 29.827 κατοίκων (απογραφή 2014) και έκταση 1.000,8 τετραγωνικά χιλιόμετρα.
Εξωτερικοί σύνδεσμοι
Δημος Κβαρελι Κβαρελι
Μελισσότοπος Καστοριάς
Ο Μελισσότοπος είναι ορεινός οικισμός (υψόμ. 740μ., 199 κάτοικοι (2001). Στην απογραφή του 1951 αριθμούσε 233 κατοίκους. Πριν την ένταξή του στο Δήμο Καστοριάς ανήκε στο Δήμο Αγίων Αναργύρων. Βρίσκεται στο ανατολικό άκρο του νομού Καστοριάς, 26 χλμ. της πόλης της Καστοριάς. Ο κύριος ναός του χωριού ονομάζεται Άγιος Αθανάσιος.
Βορειοδυτικά του χωριού βρίσκεται η Μονή Αγίων Αναργύρων, της οποίας το 1822 εκτελέστηκε ο ηγούμενος Γρηγόριος από τους Οθωμανούς, μετά από προδοσία, ως πρωτεργάτης του ξεσηκωμού της περιοχής κατά την Ελληνική Επανάσταση του 1821.
Εξωτερικοί σύνδεσμοι
Κατηγορία:Χωριά του νομού Καστοριάς Κατηγορία:Δήμος Καστοριάς
Nova (εϊκάουα)
H Nova (παλαιότερα Nova Group) είναι μεγάλη σχολή εϊκάουα (ιδιωτική εταιρία διδασκαλίας Αγγλικών), που είναι γνωστή ως «μαύρη» εταιρία στην Ιαπωνία. Είναι διάσημη μεταξύ των μαθητών για τις υψηλές της τιμές και μεταξύ των δασκάλων του για τις «σκοτεινές» επιχειρηματικές πρακτικές της. Έχει γίνει γνωστό ότι φέρνει δασκάλους στην Ιαπωνία με την υπόσχεση ότι θα τους πληρώσει, μόνο για να τους επιβάλει ένα εντελώς διαφορετικό συμβόλαιο κατά την άφιξή τους, καθώς και ότι κρατούν ως όμηρους τα συμβόλαια των ενδιαφερόμενων, μέχρι να συμφωνήσουν σε «σκοτεινές» συμφωνίες. Ενώ οι περισσότερες γύρω επιχειρήσεις κλείνουν κατά τη διάρκεια φυσικών καταστροφών, όπως τυφώνες, και, πιο πρόσφατα, της πανδημίας COVID-19, τα φροντιστήρια της Nova παραμένουν συχνά ανοιχτά, εκτός εάν αναγκαστούν να κλείσουν από τη διεύθυνση του κτιρίου.
Ήταν μακράν η μεγαλύτερη εταιρεία αυτού του τύπου μέχρι την δημόσια κατάρρευση τον Οκτώβριο του 2007. Πριν από την πτώχευσή της, η Nova απασχολούσε περίπου 15.000 άτομα σε μια ομάδα εταιρειών που υποστήριζαν τις δραστηριότητες και επεκτάθηκαν από το "Διαπολιτισμικό Δίκτυο" των γλωσσικών φροντιστηρίων της. Το εύρος των επιχειρηματικών δραστηριοτήτων της έφτασε στο αποκορύφωμά του τον Φεβρουάριο του 2007 μετά από μια ταχεία επέκταση της αλυσίδας σε 924 καταστήματα Nova και ένα Κέντρο Πολυμέσων που βρίσκεται στην Οσάκα.
Η Nova, γνωστή για τα πακέτα μαθημάτων της με υψηλές τιμές και αργότερα μαστιγωμένη από αγωγές και αρνητική δημοσιότητα, άρχισε να μειώνεται στα σοβαρά σχεδόν αμέσως μετά την απαγόρευση του Υπουργείου Οικονομίας, Εμπορίου και Βιομηχανίας έξι μηνών στην εταιρία στις 13 Ιουνίου 2007 να ζητά νέα μακροπρόθεσμα συμβόλαια από μαθητές. Η επικείμενη χρηματοπιστωτική κρίση που αντιμετωπίζει η Nova σχετική με την ταχεία αύξηση των ισχυρισμών επιστροφής χρημάτων, τις σημαντικές πτώσεις στα στοιχεία των πωλήσεων και την επιδείνωση της φήμης της, κορυφώθηκε τον Σεπτέμβριο του 2007 όταν η Nova άρχισε να καθυστερεί την πληρωμή των μισθών και των μπόνους στο προσωπικό. Το NAMBU Foreign Workers Caucus στο Τόκιο υπολόγισε ότι μέχρι και 3.000 άτομα δεν είχαν λάβει τους μισθούς τους εγκαίρως. Υποσχέθηκε μια λύση για την αποτυχία της Nova να πληρώσει μισθούς στις 19 Οκτωβρίου σε φαξ που στάλθηκε σε φροντιστήρια της εταιρίας. Στις 23 Οκτωβρίου, το γραφείο Εργατικών Προτύπων της Οσάκα δέχτηκε ένα αίτημα από τους συνδικαλιστές εκπαιδευτές της Nova να διερευνήσουν ποινικές κατηγορίες εναντίον του προέδρου και ιδρυτή της Nova, Νοζόμου Σαχάσι, για καθυστερημένους και μη αμειβόμενους μισθούς, αλλά τελικά δεν επιβλήθηκε πρόστιμο στον Σαχάσι.
Από τον Ιανουάριο του 2014, η Nova λειτουργεί 310 σχολές, με 66.000 μαθητές. Τον Ιανουάριο του 2020, η Monogusa παρουσίασε την εφαρμογή μάθησης "Monoxer", η οποία θα παρέχεται από την εταιρεία σε όλα τα σχολικά κτίρια της Nova στα μαθήματα Επαγγελματικής Γλώσσας/ Μαθήματα TOEIC, ξεκινώντας από τον Ιανουάριο του 2020.
Παραπομπές
Κατηγορία:Εκπαιδευτικά ιδρύματα στην Ιαπωνία
Γκόμεζ Ντε Φαρία
Ο Γκόμεζ Ντε Φαρία (1936-13 Σεπτεμβρίου 2018) ήταν Πορτογάλος πρώην ποδοσφαιριστής και προπονητής.
Βιογραφία
Το Μάρτιο του 1971, σε ηλικία 34 χρονών, ήρθε στη Ελλάδα με τη γυναίκα του μετά από πρόσκληση των συγγενών της και έτσι του έγινε πρόταση να αναλάβει τον ΠΑΣ Γιάννινα. Ενώ στη αρχή ήταν διστακτικός, εντυπωσιάστηκε από τους φιλάθλους του ΠΑΣ Γιάννινα που ακολουθούσαν την ομάδα παντού, και έτσι αποφάσισε να κάνει τον ΠΑΣ δυνατό.
Όταν προσπάθησε να κάνει μεταγραφές Ελλήνων ποδοσφαιριστών, διαπίστωσε ότι με τα χρήματα που του ζήτησαν για έναν Έλληνα μπορούσε να αποκτήσει μια ενδεκάδα Αργεντινούς μεγάλων δυνατοτήτων. Έτσι, αντί να δώσει ένα εκατομμύριο για το Νταντέλη της Βέροιας, έφερε στην Ελλάδα με 700.000 τους ελληνοποιημένους Εδουάρδο Κοντογιώργακη (Ριγκάνι), Αλφρέδο Γκλασμάνη (Γκλάσμαν), Χοσέ Παστερνάκη (Πάστερνακ), Εδουάρδο Λίσα, Χουάν Μόντες και Όσκαρ Άλβαρες. Η ομάδα κάνει τους Ηπειρώτες να τρίβουν τα μάτια τους και ο Αλέκος Κιτσάκης γράφει το δημοτικό τραγούδι - ύμνο «Αγιαξ της Ηπείρου».
Η ομάδα του Γκόμεζ Ντε Φαρία το 1971-72 ήταν: Λίσα, Τσουρλίδας, Σιόντης, Βέργος, Γραμμενιάτης, Μάντζιος, Μόντές, Γκλασμάνης, Παστερνάκης, Άλβαρες, Κοντογεωργάκης.
Ενδιαφέρουσα ήταν και η θεωρία του Ντε Φαρία για το στήσιμο της ομάδας στον αγωνιστικό χώρο, καθώς πίστευε στο πάθος και το φιλότιμο των Ελλήνων της ομάδας και προτιμούσε Έλληνες ποδοσφαιριστές για την άμυνα, ενώ για την επίθεση και την ανάπτυξη του παιχνιδιού εμπιστευόταν τη φαντασία και την τεχνική των Αργεντινών παικτών του.
Όμως δεν κατόρθωσε ποτέ να προσαρμοστεί στην ελληνική πραγματικότητα αφού ήθελε να έχει τον απόλυτο έλεγχο της πορείας της ομάδας χωρίς παραγοντικές παρεμβάσεις και έτσι το δεύτερο χρόνο αποχώρησε αφήνοντας μια ομάδα που διακρίθηκε και τις επόμενες χρονιές με τη βοήθειά του, καθώς ο ίδιος παρότρυνε τους ποδοσφαιριστές να μην αφήσουν να καταστραφεί το έργο του. Αργότερα ανέλαβε την τεχνική ηγεσία της νεοσύστατης γυναικείας ομάδας ποδοσφαίρου του Παναθηναϊκού έχοντας σημαντική συνεισφορά στην ανάδειξη αθλητριών που παρουσίασαν αξιόλογες επιδόσεις. Άλλες ομάδες που έχει δουλέψει είναι η Νίκη Βόλου, ο Αθηναικός,ο Ολυμπιακός Βόλου,το Ρέθυμνο.
Επίσης είναι ο άνθρωπος που έφερε, μεταξύ άλλων, τον Ρότσα στην Ελλάδα.
Εξωτερικοί σύνδεσμοι
Ντε Φαρία Ντε Φαρία Κατηγορία:Προπονητές ποδοσφαίρου Π.Α.Σ. Γιάννινα Κατηγορία:Προπονητές ποδοσφαίρου Παναθηναϊκού
Τουφέκι
Το τουφέκι, τυφέκιο ή ντουφέκι είναι ελαφρύ πυροβόλο όπλο, του οποίου η κάννη φέρει ελικοειδείς αύλακες. Οι αύλακες προκαλούν περιστροφή του βλήματος στον άξονα που κατευθύνεται το βλήμα, δίνοντάς του γυροσκοπική σταθερότητά με αποτέλεσμα να μην ταλαντεύεται στον αέρα. Αυτό επιτρέπει τη χρήση αεροδυναμικών σφαιρών (σε αντίθεση με τις σφαιρικές σφαίρες που χρησιμοποιούν τα μουσκέτα, με αποτέλεσμα να αυξάνεται η ακρίβεια και το βεληνεκές της βολής. Τα τουφέκια χρησιμοποιούνται σε πολέμους, στο κυνήγι και σε αθλήματα σκοποβολής.
Συνήθως μια σφαίρα προωθείται από την εκτόνωση μιας εκρηκτικής ύλης (αρχικά μπαρούτι, στη συνέχεια κορδίτη και σήμερα νιτροκυτταρίνη), αν και έχουν χρησιμοποιηθεί και άλλα μέσα, όπως συμπυκνωμένος αέρας, τα οποία είναι πολύ δημοφιλή σε κυνήγι μικρών ζώων και σε επίσημες διοργανώσεις σκοποβολής.
Τα σύγχρονα τουφέκια μπορούν να πυροβολούν περισσότερες από μία φορές με το πάτημα της σκανδάλης, και όχι μόνο μία όπως τα παλαιότερα. Έτσι τα σύγχρονα αυτόματα τουφέκια σε κάποιο βαθμό έχουν παρόμοια λειτουργία και σχεδίαση με τα πολυβόλα. Μάλιστα κάποια οπλαπολυβόλα (ελαφριά πολυβόλα), όπως το ρωσικό RPK, προέρχονται από προϋπάρχοντα αυτόματα τυφέκια. Στην πραγματικότητα, οι διαφορές ανάμεσα σε ένα αυτόματο τουφέκι και ένα πολυβόλο είναι στο βάρος, το σύστημα ψύξης και τον τρόπο παροχής των πυρομαχικών. Τα τουφέκια είναι πιο ελαφριά και θερμαίνονται ταχύτερα και τροφοδοτούνται από γεμιστήρα ενώ συνήθως τα πολυβόλα από ταινία πυρομαχικών.
Τυφεκ
Lágrimas negras (τραγούδι)
Lágrimas negras («με μαύρο δάκρυ») είναι ο τίτλος δημοφιλούς τραγουδιού μπολερό - σον σε στίχους και μουσική Μιγκέλ Ματαμόρος. Από το 1929 μέχτι σήμερα το έχουν ηχογραφήσει πάνω από 20 διαφορετικοί καλλιτέχνες και συγκροτήματα, και έχει γίνει τμήμα της κουβανικής μουσικής παράδοσης.
Η ιστορία του τραγουδιού έχει να κάνει με ένα αληθινό περιστατικό που συνέβη στον Μιγκέλ Ματαμόρος κατά την διάρκεια ταξιδιού του στο Σάντο Ντομίνγκο. Ακούει μια γυναίκα στο διπλανό δωμάτιο να κλαίει. Δεν θρηνούσε η κακομοίρα κάποιον χαμένο συγγενή της. Ο σύζυγός της μόλις την είχε απατήσει και εγκαταλείψει, και τώρα κλαίει «με μαύρο δάκρυ». Το τραγούδι καυτηριάζει τον οικτρό και άπιστο σύζηγό της, που ενώ της λέει γλυκόλογα, αμέσως μετά την εγκαταλείπει και πάει στην εφήμερη αγγαλιά της ερωμένης του.
Ηχογραφήσεις
Κατηγορία:Ισπανόφωνα τραγούδια Κατηγορία:Τραγούδια του 1929
Γουάι
Το Γουάι μπορεί να αναφέρεται σε:
Εκλογική περιφέρεια Μεσσηνίας
Η εκλογική περιφέρεια Μεσσηνίας είναι εκλογική περιφέρεια της Ελλάδας, η οποία περιλαμβάνει το νομό Μεσσηνίας. Στην εκλογική περιφέρεια αντιστοιχούν σήμερα 5 έδρες. Σήμερα, οι εγγεγραμμένοι ψηφοφόροι στην εκλογική περιφέρεια ανέρχονται σε περίπου 197.000.
Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στη Μεσσηνία. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.
Βουλευτές Μεσσηνίας 1974-σήμερα
Ακολουθούν οι βουλευτές Μεσσηνίας της περίοδο 1974-2019
Παραπομπές
Μεσσηνιας
Πέτρος Δούκας
Ο Πέτρος Δούκας (Αθήνα, 1952) είναι Έλληνας πολιτικός.
Γεννήθηκε το 1952 στην Αθήνα. Ο πατέρας του, πτέραρχος Γεώργιος Δούκας, διετέλεσε αρχηγός της Υπηρεσίας Πολιτικής Αεροπορίας. Σπούδασε οικονομικά και διεθνείς σχέσεις στο πανεπιστήμιο Τζορτζ Ουάσινγκτον, διοίκηση επιχειρήσεων και χρηματοοικονομικά στο πανεπιστήμιο Κολούμπια και οικονομικά στο πανεπιστήμιο της Νέας Υόρκης, του οποίου αναδείχτηκε διδάκτωρ των οικονομικών.
Από το 1979 έως το 1985 εργάστηκε στην τράπεζα Citibank στη Νέα Υόρκη. Το 1986 ανέλαβε γενικός διευθυντής της ίδιας τράπεζας για την Ελλάδα. Από τον Αύγουστο του 1992 έως τον Οκτώβριο του 1993 ήταν υφυπουργός Οικονομικών. Το 1994 επέστρεψε στη Citibank και το 1996 ίδρυσε εταιρία συμβούλων. Το Μάρτιο του 2004 εξελέγη βουλευτής της Περιφέρειας Αττικής και ορίστηκε υφυπουργός Οικονομίας και Οικονομικών. Ανανέωσε την εκλογή του το 2007 και τοποθετήθηκε σε θέση υφυπουργού στο Υπουργείο Εξωτερικών. Το 2007 αναμείχθηκε στο σκάνδαλο των δομημένων ομολόγων.
Στις εκλογές του 2009 δεν συμπεριελήφθη στα ψηφοδέλτια της Νέας Δημοκρατίας, καθώς ο Κώστας Καραμανλής τον θεώρησε υπεύθυνο για το σκάνδαλο της Μονής Βατοπεδίου, παρότι υπήρξαν μόνο ενδεικτικά στοιχεία σε βάρος του.
Το Νοέμβριο του 2010, η Βουλή των Ελλήνων των, μετά από μακρόχρονη διαδικασία, τον παρέπεμψε στο Ειδικό Δικαστήριο για την υπόθεση του Βατοπεδίου, διαδικασία όμως που δεν προχώρησε λόγω παρέλευσης χρόνου παραγραφής του αδικήματος.
Στις αυτοδιοικητικές εκλογές του 2019 εξελέγη δήμαρχος Σπάρτης.
Στις 7 Φεβρουαρίου 2022 διεγράφη από τη Νέα Δημοκρατία, έπειτα από ομολογία του περί εξαγοράς ψηφοφόρων στις εκλογές του 2007 στην περιφέρεια Ηλείας. Τον Ιούλιο του 2023 επέστρεψε στο κόμμα.
Είναι παντρεμένος με την Ιλεάνα Έβερτ, κόρη του Μιλτιάδη Έβερτ και έχει τέσσερα παιδιά.
Σκάνδαλο ομολόγων
Σύμφωνα με το πόρισμα της εξεταστικής επιτροπής για το σκάνδαλο των δομημένων ομολόγων, προέκυψαν ευθύνες για τον πρώην υπουργό με ταυτόχρονη πρόταση για παραπομπή σε έρευνα και για τυχόν ποινικές ευθύνες.
Εξωτερικοί σύνδεσμοι
Επίσημο site
Κατηγορία:Έλληνες υφυπουργοί Οικονομικών Κατηγορία:Έλληνες υφυπουργοί Οικονομίας και Οικονομικών Κατηγορία:Έλληνες υφυπουργοί Εξωτερικών Κατηγορία:Βουλευτές Αττικής Κατηγορία:Βουλευτές εκλεγμένοι με τη Νέα Δημοκρατία Κατηγορία:Έλληνες πολιτικοί του 20ού αιώνα Κατηγορία:Έλληνες πολιτικοί του 21ου αιώνα Κατηγορία:Δήμαρχοι ελληνικών πόλεων
Αλεξάκης Βλαχόπουλος
Βιογραφία
Γεννήθηκε στη Νικόπολη Πρέβεζας τo 1787, γόνος μεγάλης οικογένειας αρματολών της Δυτικής Ελλάδας. Μικρότερα σε ηλικία αδέλφια του ήταν οι Κωνσταντίνος και Δημήτριος. Ήταν μυημένος στη Φιλική Εταιρεία από το 1819 κι είχε το βαθμό του αποστόλου. Μικρός βρέθηκε στην Αυλή του Αλή Πασά, για να γίνει αργότερα αρματολός. Το 1806 βρέθηκε στα ρωσοκρατούμενα Επτάνησα, και αργότερα κατατάχτηκε στον αγγλικό στρατό παίρνοντας μέρος στην κατάληψη της Λευκάδας (1811). Αργότερα εγκατέλειψε τον αγγλικό στρατό και ως απόστολος της Φιλικής Εταιρείας βρέθηκε στην Κωνσταντινούπολη, όπου και φυλακίστηκε.